Srbija pobedila Nemačku!
Golom Milana Jovanovića u 38. minutu srpski fudbaleri ostvarili prvu pobedu na svetskim prvenstvima od osamostaljenja zemlje 
Fudbalska reprezentacija Srbije ostvarila je prvu pobedu na Svetskom prvenstvu u Južnoafričkoj Republici. Igrači selektora Radomira Antića savladali su favorizovanu selekciju Nemačke - 1:0, golom  u 38. minutu. To je bila prva pobeda Srbije na svetskim prvenstvima od osamostaljenja i prvi trijumf nad Nemcima na Mondijalu još od 1962. kada je selekcija stare Jugoslavije u Čileu pobedila istim rezultatom. Možda ključni trenutak meča dogodio se minut ranije, kada je španski sudija Alberto Undijano Maljenko dodelio drugi žuti kartion napadaču Nemačke  U sledećem napadu, Krasić je prošao po desnoj strani, centrirao, Žigić glavom vratio loptu u peterac, a Jovanović postigao prvi gol za Srbiju na svetskim prvenstvima, otkad je postala samostalna država. Drugi važan trenutak dogodio se u 60. minutu, kada je  nesmotreno igrao rukom u kaznenom prostoru i skrivio penal, ali je udarac Podolskog s bele tačke, golman Srbije  - odbranio. Bio je to prvi promašaj jednog nemačkog reprezentativca iz penala na Svetskom kupu još od 1974. kada  nije uspeo da savlada golmana Poljske. Nemačka je uprkos igraču manje imala incijativu tokom čitavog drugog poluvremena i pored penala propustila nekoliko šansi za izjednačenje, ali su i "orlovi" imali svoje šanse, pre svih Jovanović, koji je pogodio stativu,  čiji šut glavom je zakačio prečku i  pred sam kraj, čiji je volej završio preko gola. Poslednju utakmicu u grupi Srbija igra sledeće srede u Nelspruitu protiv Australije, dok je druga utakmica drugog kola grupe D između Gane i Australije na programu sutra. U drugoj utakmici današnjeg programa Slovenija i SAD su u okviru grupe C igrale nerešeno - 2:2, iako je Slovenija na poluvremenu vodila sa 2:0. Amerikanci su u nastavku ne samo izjednačili, nego i postigli treći gol, koji je sudija s Malija poništio, mada nije jasno zbog čega. U poslednjoj utakmici dana, Engleska i Alžir trenutno igraju bez golova - 0:0.